Boateng: testi sértés a vád | Rangadó
2015. 04. 01. 17:33
Testi sértés miatt feljelentette Jerome Boatenget korábbi menyasszonya.
Sherin Senler azt állítja, hogy a Bayern München világbajnok labdarúgója többször is erőszakoskodott vele a 2014. május 1. és 2015. február 5. közötti időszakban, egy 2014 decemberi veszekedés alkalmával pedig még meg is harapta őt. Az állítólagos sérülésekről ugyanakkor nem készült látlelet.
Boateng és Senler hat éve egy pár, de közben többször is szakítottak. Két közös gyermekük felett közösen gyakorolják a felügyeleti jogot. Időközben azonban a 26 éves futballista elindított egy keresetet annak érdekében, hogy nála helyezzék el a négyéves ikerpárt. Az első tárgylás le is zajlott múlt héten MÜnchenben, de nem született döntés.
Schlimme Vorwürfe gegen @JB17Official ! http://t.co/tUmbPovCgL pic.twitter.com/hOB9Gv2Qtl
— BILD Sport (@BILD_Sport) 2015. április 1.
A 25 éves nő a testi sértésen kívül azzal is vádolja Boatenget, hogy rendszeresen meg is csalta őt. “Legalább húsz viszonyáról tudok abból az időből, amikor együtt voltunk” – idézi a Bild Sherin Senlert. Arra a kérdésre, hogy miért nem szakított Boatenggel, azt válaszolta, hogy mindig reménykedett. “Nagyon kedves is tud lenni.”
A futballista nem kívánt nyilatkozni az üggyel kapcsolatban.